Document ID: 31998R2316

UREDBA KOMISIJE (ES) št. 2316/98
z dne 26. oktobra 1998
o dovolitvi novih dodatkov in spremembi pogojev za dovolitev več dodatkov, ki so že bili dovoljeni za uporabo v krmi
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi1, kakor je bila nazadnje spremenjena z Direktivo Komisije 98/19/ES2, in zlasti členov 9j in 3 Direktive,
ker Direktiva 70/524/EGS določa, da se lahko novi dodatki ali nova uporaba dodatkov dovoli z upoštevanjem znanstvenega in tehničnega napredka;
ker Direktiva Sveta 96/51/ES z dne 23. julija 1996, ki spreminja Direktivo 70/524/EGS o dodatkih v krmi3, določa nov postopek za dovoljenje dodatkov z Uredbo, ki začne v celoti veljati s 1. oktobrom 1999; ker morajo imeti v prehodnem obdobju države članice možnost sprejetja pravnih določb, da preprečijo kakršno koli zamenjavo z veljavno zakonodajo; ker morajo države članice zagotoviti, da se razveljavi vsa zakonodaja, ki ni v skladu s to uredbo;
ker so bili v nekaterih državah članicah izvedeni uspešni preskusi novih dodatkov, ki spadajo v del 1 "Karotenoidi in ksantofili" iz skupine "Barvila, vključno s pigmenti"; ker je treba nove dodatke začasno dovoliti;
ker je za razločevanje novega dodatka, ki spada v del 1 "Karotenoidi in ksantofili" iz skupine "Barvila, vključno s pigmenti", od drugega dodatka, ki spada v isto skupino in je že dovoljen, treba spremeniti ime zadnje omenjenega;
ker so nekatere države članice obsežno preskušale nove dodatke, ki spadajo v skupino "Elementi v sledovih " natančneje med elemente "Baker - Cu", "Mangan - Mn" in "Cink - Zn"; ker je na podlagi izvedenih študij mogoče sklepati, da se ti dodatki lahko dovolijo;
ker je za preprečevanje negativnih učinkov pri psih treba znižati najvišjo dovoljeno vsebnost dodatka Etoksikvin, ki spada v skupino "Antioksidanti", v popolni krmni mešanici;
ker so novo uporabo dodatka, ki spada v del 1 "Karotenoidi in ksantofili" iz skupine "Barvila, vključno s pigmenti" in je bil že dovoljen, uspešno preskušali v nekaterih državah članicah; ker je novo uporabo treba začasno dovoliti;
ker so novo uporabo dodatka 3-fitaza, ki spada v skupino "Encimi" in je bil že dovoljen, uspešno preskušali v nekaterih državah članicah; ker je novo uporabo treba začasno dovoliti;
ker so zaradi preglednosti v prilogah k tej uredbi, kjer je primerno, zajeti tudi drugi dodatki, ki spadajo v isto skupino, ali pa druga dovoljena uporaba dodatka; ker je primerno za določen čas podaljšati skrajni rok za dovolitev tistih dodatkov, ki so že dovoljeni na nacionalni ravni, vendar njihove študije še niso zaključene in ki spadajo v iste skupine dodatkov kakor snovi, ki se na novo dovolijo s to uredbo;
ker so ukrepi, predvideni v tej uredbi, v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
1. Beta-karoten, ki spada v del 1 "Karotenoidi in ksantofili" iz skupine "Barvila, vključno s pigmenti", se lahko dovoli v skladu z Direktivo 70/524/EGS kot dodatek E 160a v krmi pod pogoji iz Priloge I k tej uredbi.
2. Dodatek Phaffia rhodozyma (ATTC 74219), bogat z astaksantinon, ki spada v del 1 "Karotenoidi in ksantofili" iz skupine "Barvila, vključno s pigmenti", se lahko dovoli v skladu z Direktivo 70/524/EGS kot dodatek 12 v krmi pod pogoji iz Priloge I k tej uredbi.
3. Snov "bakrov kelat, hidrat aminokislin", ki spada v skupino "Oligoelementi-elementi v sledovih", element E4 "Baker - Cu", se dovoli v skladu z Direktivo 70/524/EGS kot dodatek v krmi pod pogoji iz Priloge II k tej uredbi.
4. Snov "manganov kelat aminohidrata", ki spada v skupino "Oligoelementi-elementi v sledovih", element E5 "Mangan - Mn", se dovoli v skladu z Direktivo 70/524/EGS kot dodatek v krmi pod pogoji iz Priloge II k tej uredbi.
5. Snov "cinkov kelat hidrata aminokislin", ki spada v skupino "Oligoelementi-elementi v sledovih", element E6 "Cink - Zn", se dovoli v skladu z Direktivo 70/524/EGS kot dodatek v krmi pod pogoji iz Priloge II k tej uredbi.
Člen 2
1. Pogoji za dovoljenje dodatka E324 Etoksikvin, ki spada v skupino "Antioksidanti", se nadomestijo v skladu z Direktivo 70/524/EGS pod pogoji iz Priloge III k tej uredbi.
2. Dodatek E161g Kantaksantin, ki spada v del 1 "Karotenoidi in ksantofili" iz skupine "Barvila, vključno s pigmenti" za kategorijo "Hišne in okrasne ptice", se lahko dovoli v skladu z Direktivo 70/524/EGS pod pogoji iz Priloge I k tej uredbi.
3. Dodatek 3-fitaza (ES 3.1.3.8), ki spada v skupino "Encimi", se lahko dovoli v skladu z Direktivo 70/524/EGS pod pogoji iz Priloge IV k tej uredbi.
4. Dodatek 11 Phaffia rhodozyma, bogat z astaksantinom, ki spada v del 1 "Karotenoidi in ksantofili" iz skupine "Barvila, vključno s pigmenti" za kategorijo živali "Losos, postrv", se lahko dovoli v skladu z Direktivo 70/524/EGS pod pogoji iz Priloge I k tej uredbi.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Uporablja se od 15. decembra 1998.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. oktobra 1998

Labels: 0
1
6